Document ID: /roh_data/filtered/fineweb-2-filterrobots_roh.jsonl.gz/69794

Pervia da la preschientscha dal luf che daventa adina pli gronda en ils territoris d'alp adattescha il Cussegl federal l’ordinaziun davart ils pajaments directs e quai retroactiv sin l’emprim da schaner 2022.
Las contribuziuns per alpegiar las nursas vegnan uschia augmentadas sch'ils animals vegnan tegnids sin tschertas pastgiras. Plinavant èsi da nov pussibel da retrair cumpletamain las contribuziuns sch'ins sto stgargiar l'alp pli baud pervia da la preschientscha dal luf.
La finamira saja da garantir vinavant che las alps vegnan era nizzegiadas a lunga vista, sco il Cussegl federal scriva en ina communicaziun.